|  |  |  |  |  |  |
| --- | --- | --- | --- | --- | --- |
| **Rapporterende enhet:** | **Helsam** | **Rapportert av:** | **Nina K. Vøllestad****Knut Tore Stokke** | **Periode:** **T2 - 2016** |  |

# Ledelsesvurdering 2. tertial 2016

### Innledning

Viktige aktiviteter for Helsam i 2. tertial 2016 har blant annet vært arbeid med kvalitetssystemet for helseforskning. Vi har både jobbet med rutineutvikling og oppfølging av enkeltprosjekter. Det har særlig vært fokus på kravene til datalagring og nødvendige avtaler for innhenting og utlevering av data i prosjektene.

På studiesiden har vi undersøkt hvordan vi kan midlertidig omdisponere studieplasser som er ubenyttet på Sykepleievitenskap. Et forslag til midlertidig omdisponering for opptaket 2017 er utarbeidet. Instituttet har også satt i gang en større diskusjon om samordning av masterprogramporteføljen som vil påvirke forslaget til permanent omdisponering av studieplassene.

### Vurdering av gjennomføring av årsplan 2016-2018

[Gi en kort og overordnet vurdering av gjennomføring av årsplan 2016-2018. Ledelsesvurderingene bør blant annet inneholde informasjon om enheten er i rute i henhold til plan, om det er utfordringer knyttet til gjennomføring og hvilke korrigerende tiltak som eventuelt er iverksatt. Vi ønsker også kortfattet informasjon om områder hvor ledelsen særlig mener at enheten har lykkes.]

Flere av tiltakene i årsplanen vår har blitt noe forsinket i 2016:

* Arbeidet med utarbeidelse av vurderingskriterier ved rekruttering er forsinket som følge av at instituttets studieprogramportefølje skal gjennomgås.
* Arbeidet med å gjennomgå intern fordelingsmodell og interne rapporteringsrutiner har blitt utsatt til utfallet av fakultetets revisjon av fordelingsmodell ble kjent.
* Arbeidet med vurderingen av egen kommunikasjonsstrategi opp mot UiOs kommunikasjonsstrategi har avventet utviklingen av fakultetets kommunikasjonsstrategi

### Vurdering av økonomisk utvikling

[Gi en kort og overordnet vurdering av økonomisk status og utvikling. Ledelsesvurderingene bør blant annet inneholde informasjon om forhold fakultetsledelsen må ha fokus på framover med hensyn til enhetens økonomi og gi en vurdering av enhetens handlingsrom og økonomiske risiko.]

Som det framgår av vedlagte økonomirapport er den viktigste utviklingen vesentlige kutt i framtidige basisinntekter. Dette vil øke instituttets avhengighet av eksternfinansiert virksomhet og vesentlig redusere det økonomiske handlingsrommet. Det er betydelig risiko for at dette vil påvirke instituttets evne til å nå de mål som signaliseres fra fakultetet og universitetet. Flere av de identifiserte sparetiltakene vil ha fall i framtidige inntekter som en mulig konsekvens, og disse vil dermed kunne ytterligere forverre den langsiktige økonomiske situasjonen. I instituttets budsjettarbeid vil vi søke å identifisere tiltak som ikke har slike negative effekter.

Dato: